**Unity** on Unity Technologiesin kehittämä monialustainen pelimoottori, jolla voidaan kehittää kaksi- ja kolmiulotteisia videopelejä useille alustoille. Pelimoottorista on saatavilla ilmaisen Unityn lisäksi maksullinen Unity Pro.

Kehitysalustaan voi ladata Asset Storesta ilmaisia ja maksullisia lisäosia, malleja, tekstuureja, skriptejä, animaatioita ja ääniä.

Unity Technologies siirtyi käyttämään julkaisuajankohdan mukaista versiointia Unity 5.6 -version jälkeen, jonka jälkeen julkaistava versio oli Unity 2017.

Ohjelmointi Unitylla
--------------------

Unityssa pelien ohjelmointiin voi käyttää kolmea eri ohjelmointikieltä: JavaScript (UnityScript), Boo, ja C#. UnityScript muistuttaa paljon JavaScriptiä, ja sitä kutsutaan usein JavaScriptiksi, vaikka ne ovatkin kaksi eri kieltä. Boo muistuttaa syntaksiltaan Pythonia. C# muistuttaa todella paljon Javaa, ja tietysti C-kieliä, ja on käytetyin ohjelmointikieli Unityssa. C# pärjää UnityScriptiä paremmin stressitesteissä, ja täten sanotaan sillä olevan parempi suorituskyky.

UnityScript- ja Boo-ohjelmointikielien tuki on kuitenkin päättymässä. Tuen on tarkoitus poistua asteittain, ja jatkossa ainoana ohjelmointikielenä on C#.

Kuvakaappaus Unity 5:lla kehitetystä Gone Home -pelistä.

Unityn tukemat alustat
----------------------

*Unity 2021 LTS* tukee virallisesti seuraavia alustoja: 

* Tietokoneiden käyttöjärjestelmät: Windows, OS X, Linux/SteamOS;
* Mobiililaitteiden käyttöjärjestelmät: Android (Android TV), iOS, tvOS;
* Pelikonsolit: PlayStation (PlayStation 4, PlayStation 5), Xbox (Xbox One, Xbox Series X ja Series S), Nintendo Switch, Stadia;
* Virtuaalisen/laajennetun todellisuuden alustat: Oculus Rift, HTC Vive, PlayStation VR, Gear VR, ArCore, ARKit

Selainpeleihin tarkoitettu lisäosa on merkitty vanhentuneeksi NPAPI-rajapinnan tuen poistuttua verkkoselaimista. Uudempi ratkaisu käyttää standardia WebGL-toteutusta.

Unity 5 (2015)
--------------

Unity 5 on versio Unitysta, joka julkaistiin 3. maaliskuuta 2015. Unity 5 sisältää paljon parannuksia ja uusia ominaisuuksia, kuten fysiikkaperusteisen renderöinnin, uudistetun PhysX-fysiikkamoottorin, tosiaikaisen globaalin valaistuksen, Unity Cloud -pilvipalvelun ja sisäisen audiomikserin. Pelien ulkonäköä pystyi myös muokkaamaan vähemmän geneeriseksi versiossa 5.4 esitellyillä elokuvamaisilla kuvaefekteillä (*Cinematic Image Effects*). Versiossa 5.6 muutoksina tulivat uudet valaistus- ja partikkeliefektit, paranneltu suorituskyky sekä natiivi tuki Nintendo Switchille, Facebook Gameroomille, Google Daydreamille ja Vulkan-rajapinnalle. Uutena ominaisuutena tuli 4K-videotoistin, joka kykeni toistamaan 360 asteen videoita virtuaalitodellisuuslaseja varten. 

Unityn helppoa saavutettavuutta alettiin kritisoida, koska Steamin jakelualustalla julkaistiin paljon nopeasti tehtyjä kokemattomien kehittäjien pelejä. Toimitusjohtaja John Riccitiello sanoi haastattelussa uskovansa tämän olevan sivuvaikutus Unityn menestyksestä demokratisoida pelinkehitystä: "Jos minä saisin päättää, näkisin mielelläni yli 50 miljoonaa ihmistä käyttämässä Unitya -- joskin en usko, että saavutamme tätä kovinkaan pian. Haluaisin nähdä lukiolaisten ja yliopisto-opiskelijoiden käyttävän sitä, myös muidenkin kuin teollisuuden edustajien. Minusta on surullista, kuinka suurin osa ihmisistä on teknologian kuluttajia eikä tekijöitä. Maailma on parempi paikka, kun ihmiset tietävät kuinka luoda, eikä vain kuluttaa, ja sitä me yritämme edistää."

Unity 5 -versiosta on saatavana Debian-johdannaisille jakeluille kehitysversio.

Unity (2017–)
-------------

Unity 2017 sisälsi tosiaikaisen grafiikan renderöintimoottorin, analytiikkaa suorituskyvyn analysointia varten, väriluokituksen ja työkaluja pelimaailman luomista varten. Unity 2017.2 korosti Unity Technologiesin pyrkimyksiä laajentua videopelien ulkopuolelle. Sen mukana tulivat Aikajana (*Timeline*), joka mahdollisti animaatioiden tuonnin hiirellä raahaamalla ja pudottamalla, sekä Cinemachinen, älykkään kamerajärjestelmän peleihin. Unity 2017.2 integroi myös Autodeskin 3DS Max- ja Maya -ohjelmistot Unityyn suoraviivaistaakseen 3D-mallien jakamista pelinkehityksen aikana.

Unityn C#-kielinen lähdekoodi julkaistiin maaliskuussa 2018 "vain viitteellisesti" lisensoituna, mikä kieltää muokkaamisen ja uudelleenkäytön.

Levinneisyys
------------

Pelimoottoria käyttää noin 1,3 miljoonaa kehittäjää (vuonna 2012).
Pelimoottori on käytetympien joukossa Steam-palvelussa olevissa peleissä.
Unityllä on yli 50% osuus mobiilipelien markkinoista.

Pelimoottorin suosioon sanotaan vaikuttavan sen alustariippumattomuus ja minimaaliset lisensointikustannukset.

Syyskuussa 2023 Unity Technologies aiheutti kohua aikeista muuttaa lisensointia. Yhtiö ilmoitti myöhemmin muuttavansa suunnitelmia aiheesta syntyneen kohun jälkeen.

*Katso myös: Unity Technologies#Lisenointikohu*

Käyttö pelien ulkopuolella
--------------------------

2010-luvun lopulla Unity Technologies käytti pelimoottoriaan siirtyäkseen muille reaaliaikaista 3D-grafiikkaa käyttäville aloille, kuten elokuva- ja autoteollisuuteen. Unity ensin kokeili elokuvien tekemistä *Adamilla*, joka on vankilasta pakenevasta robotista kertova lyhytelokuva. Myöhemmin Unity teki yhteistyötä elokuvantekijä Neill Blokampin kanssa, jonka Oats Studios käytti pelimoottorin työkaluja, kuten tosiaikaista renderöintiä ja Cinemachinea, luodakseen kaksi tietokoneella tuotettua lyhytelokuvaa, *Adam: The Mirror* ja *Adam: The Prophet*. Vuoden 2017 Unite Europe -tapahtumassa Amsterdamissa Unity keskittyi elokuvantekoon Unityn version 2017.1 uudella Cinemachine-työkalulla. Vuonna 2018 Disney Television Animation julkaisi kolme *Baymax Dreams* -nimistä lyhytelokuvaa, jotka oli tehty Unity-pelimoottorilla. Disney myös käytti Unitya luomaan vuoden 2019  *Leijonakuningas*-elokuvan taustat. 

Autovalmistajat käyttävät Unityn teknologiaa luodakseen täysimittaisia malleja uusista ajoneuvoista virtuaalitodellisuudessa, rakentaakseen virtuaalisia kokoonpanolinjoja ja kouluttaakseen työntekijöitä. Alphabet Inc:n DeepMind-yritys käyttää Unitya tekoälyohjelman kouluttamiseen. Muita Unity Technologiesin tavoittelemia käyttökohteita ovat muun muassa arkkitehtuuri, insinöörityö ja rakentaminen.

Lähteet
-------

1. ↑  (en) Unity Editor Beta Releases, 31. toukokuuta 2023 (viitattu 31. toukokuuta 2023). Tieto on haettu Wikidatasta.
2. ↑ . Tieto on haettu Wikidatasta.
3. ↑   (Arkistoitu – Internet Archive)
4. ↑
5. ↑  Unity dropping major updates in favour of date-based model gamesindustry.biz. Viitattu 27.6.2017.
6. ↑  Unity - Manual: Crating and Using Scripts  2014. Unity Technologies. Viitattu 23.3.2015.
7. ↑   (Arkistoitu – Internet Archive)
8. ↑  UnityScript’s long ride off into the sunset – Unity Blog *Unity Technologies Blog*. Viitattu 5.10.2018. (englanniksi)
9. ↑  System Requirements for Unity 2021 LTS Unity Technologies. Viitattu 15.06.2021. (englanniksi)
10. 1 2  Jonas Echterhoff: Unity Web Player Roadmap *blogs.unity3d.com*.  8.10.2015. Viitattu 14.2.2021. (englanniksi)
11. ↑   (Arkistoitu – Internet Archive)
12. ↑  Pettit, Nick: The Beginner’s Guide to Physically Based Rendering in Unity *blog.teamtreehouse.com*.  17.11.2015. Viitattu 25.11.2017.
13. ↑  Physically-Based Rendering (pdf) *japan.unity3d.com*.  Arkistoitu 1.12.2017. Viitattu 25.11.2017.
14. ↑  Kumparak, Greg: Unity 5 Announced With Better Lighting, Better Audio, And "Early" Support For Plugin-Free Browser Games *TechCrunch*.  18.03.2014.  Arkistoitu 2.6.2022. Viitattu 02.06.2022. (englanniksi)
15. ↑  Orland, Kyle: How new graphics effects can make Unity Engine games look less generic *TechCrunch*.  13.05.2016.  Arkistoitu 15.3.2016. Viitattu 02.06.2022. (englanniksi)
16. ↑  Grubb, Jeff: Unity 5.6 launches with support for Vulkan graphics, Nintendo Switch, and more *VentureBeat*.  31.03.2017.  Arkistoitu 2.6.2022. Viitattu 02.06.2022. (englanniksi)
17. ↑  Unity - does indie gaming's biggest engine have an image problem? *theguardian.com*.  18.08.2015.  Arkistoitu. Viitattu 02.06.2022. (englanniksi)
18. ↑  The chaos of democracy *MCV Develop*.  07.07.2015.  Arkistoitu 2.6.2022. Viitattu 02.06.2022.
19. ↑
20. 1 2  Unity Technologies – The World’s Leading Game Engine  18.10.2017. Nanalyze. Viitattu 16.06.2022. (englanniksi)
21. ↑  Chappie, Craig: Unity publishes reference-only C# source code on GitHub *PocketGamer*.  26.03.2018.  Arkistoitu 16.6.2022. Viitattu 16.06.2022. (englanniksi)
22. ↑  Game developers, start your Unity 3D engines (interview) VentureBeat. Viitattu 27.6.2017.
23. 1 2  Game engines on Steam: The definitive breakdown *gamedeveloper.com*.  2.9.2021. Viitattu 8.10.2021. (englanniksi)
24. ↑  Unity IPO aims to fuel growth across gaming and beyond *techcrunch.com*.  10.9.2020. Viitattu 8.10.2021. (englanniksi)
25. ↑  Kyle Orland: Unity’s new "per-install" pricing enrages the game development community *arstechnica.com*.  13.9.2023. Viitattu 15.9.2023. (englanniksi)
26. ↑  James Batchelor: Unity apologises for controversial Runtime Fee, promises changes to the policy *gamesindustry.biz*.  18.9.2023. Viitattu 18.9.2023. (englanniksi)
27. 1 2  Liptak, Andrew: How Neill Blomkamp and Unity are shaping the future of filmmaking with Adam: The Mirror  30.10.2017. The Verge.  Arkistoitu. Viitattu 07.11.2021. (englanniksi)
28. 1 2  Edelstein, Stephen: How gaming company Unity is driving automakers toward virtual reality *Digital Trends*.  17.05.2018.  Arkistoitu. Viitattu 07.11.2021. (englanniksi)
29. ↑  Savov, Vlad: Unity is the little game engine that could revolutionize animated movies *The Verge*.  30.06.2017.  Arkistoitu. Viitattu 07.11.2021. (englanniksi)
30. ↑  Giardina, Carolyn: Disney Television Animation Launching ‘Big Hero 6’-Themed Shorts *The Hollywood Reporter*.  09.08.2018.  Arkistoitu. Viitattu 07.11.2021. (englanniksi)
31. ↑  De Vynck, Gerrit: Unity Technologies Aims to Bring Video Game Tools Into the Real World *Bloomberg*.  07.05.2020. Viitattu 07.11.2021. (englanniksi)
32. ↑  Captain, Sean: How Google’s DeepMind will train its Genie inside Unity’s video game worlds *Fast Company*.  26.09.2018.  Arkistoitu. Viitattu 07.11.2021.
33. ↑  Oreskovic, Alexei: Why EA's former boss believes the 3D tech that powers video games will make way more money outside of gaming *Business Insider*.  14.09.2018.  Arkistoitu. Viitattu 07.11.2021. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pelimoottorit |
| --- |
|  |
| *id Software* | 
* Doom-pelimoottori
* Quake-pelimoottori
* id Tech 2 (*Quake II*)
* id Tech 3 (*Quake III: Arena*)
* id Tech 4 (*Doom 3*)
* id Tech 5
* QuakeC
* GtkRadiant

 |
|  |
| *Epic Games* | 
* Unreal Engine
* Unreal Engine 2
* Unreal Engine 3
* Unreal Engine 4

 |
|  |
| *Crytek* | 
* CryEngine
* CryEngine 2
* CryEngine 3
* CryEngine 3.6 - 4
* CryEngine V

 |
|  |
| *Gamebase* | 
* Gamebryo
* LightSpeed

 |
|  |
| *Unity Technologies* | 
* Unity

 |
|  |
| *Digital Illusions CE* | 
* Frostbite Engine
* Frostbite 2
* Frostbite 3

 |
|  |
| *Valve Corporation* | 
* GoldSrc
* Source
* Source 2

 |
|  |
| *Bohemia Interactive Studio* | 
* Real Virtuality
* Enforce

 |
|  |
| *Sega* | 
* Hedgehog Engine
* Hedgehog Engine 2

 |
|  |
| *Capcom* | 
* MT Framework
* Panta Rhei
* RE Engine

 |
|  |
| *Media Molecule* | 
* Dreams

 |

 |